
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΟΤΟ _ Αρ. Φύλλου 145 

2 Σεπτεμβρίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

339.Ίδρυση και Λειτουργία του «Εθνικού Κέντρου Έρευ¬ 
νας, Πρόληψης και θεραπείας του Σακχαρώδη Δια¬ 


βήτη και των Επιπλοκών του». 1 

340. Κώδικας της Ελληνικής Φαρμακευτικής Δεοντολο¬ 
γίας. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 339 (1) 


Ίδρυση και Λειτουργία του «Εθνικού Κέντρου Έρευνας, Πρό¬ 
ληψης και θεραπείας του Σακχαρώδη Διαβήτη και των 
Επιπλοκών του». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 του Νόμου 2071/92 «Εκ- 
συγχονισμός και Οργάνωση του Συστήματος Υγείας» (ΦΕΚ 
123/τ. Α792). 

2. Το άρθρο 29Α του Ν. 1558/1985, όπως προοετέθη με 
το άρθρο 27 Ν. 2081/1992 (ΦΕΚ 154/τ.Α/92). 

3. Την αριθ. Υ. 2009/20.5.93 (ΦΕΚ 365/Β/93) Κοινή από¬ 
φαση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

4. Την αριθ. Υ. 1687/17.2.92 Κοινή απόφαση Πρωθυπουρ¬ 
γού και Υπουργού Εθνικής Οικονομίας «Ανάθεση αρμοδιοτή¬ 
των Υπουργού Εθνικής Οικονομίας στον Υφυπουργό Κ. 
Δούση» (ΦΕΚ 104/τ. Β792). 

5. Την αριθ. 1938/11.12.92 (ΦΕΚ 727 τ. Β /92) κοινή από¬ 
φαση του Πρωθυπουργού και Υπουργού Υγείας, Πρόνοιας και 
Κοινωνικών Ασφαλίσεων «Ανάθεση αρμοδιοτήτων Υπουργού 
Υ.Π. και Κοιν. Ασφαλίσεων στον Υφυπουργό Ν. Αναστασό- 
πουλο. 

6. Το γεγονός ότι από τις διατάξεις του παρόντος Π. δ/τος, 
ως προκύπτει και από την υπ'αριθ. 1130/29.1.1993 βεβαί¬ 
ωση της Δ/νσης Οικονομικών του Υπουργείου Υγείας, Πρό¬ 
νοιας και Κοινωνικών Ασφαλίσεων, θα επέλθει δαπάνη σε βά¬ 
ρος του Κρατικού Προϋπολογισμού σε ετήσια βάση, το ύψος 
της οποίας υπολογίζεται να ανέλθει σε δρχ. 131.840.000 κα¬ 
θώς και ακαθόριστη δαπάνη (για την έκδοση βιβλίων, οργά¬ 
νωση συνεδρίων, δημιουργία ερευνητικών εργαστηρίων, βι¬ 


βλιοθήκης, εξωτερικών ιατρείων κ.λπ.) που θα εξαρτηθεί από 
πραγματικά περιστατικά και θα αντιμετωπισθεί από τις πιστώ¬ 
σεις, με τις οποίες θα επιχορηγείται το Κέντρο, από τον Κρα¬ 
τικό Προϋπολογισμό, τακτικό και επενδύσεων. Για το οικονο¬ 
μικό έτος 1993 το ύψος της δαπάνης υπολογίζεται, ότι δεν θα 
υπερβεί τα 50.000.000 δρχ. και θα καλυφθεί από τις πιστώ¬ 
σεις του Φ200 και ΚΑΕ 2544 του Υπουργείου Υγείας, Πρό¬ 
νοιας και Κοινωνικών Ασφαλίσεων, των δε επομένων ετών 
από πιστώσεις που θα εγγράφονται στον προϋπολογισμό του 
Κέντρου. 

7. Την αριθ. 442/25.6.1993 γνωμοδότηση του Συμβουλίου 
της Επικράτειας, με πρόταση του Υπουργού Προεδρίας της 
Κυβερνήσεως, και των Υφυπουργών Υγείας, Πρόνοιας και 
Κοινωνικών Ασφαλίσεων, Εθνικής Οικονομίας και Οικονομι¬ 
κών, αποφασίζουμε: 

Αρθρο 1 
Έδρα - Σκοπός 

Το Κέντρο Ερευνας, Πρόληψης και θεραπείας του Σακχα¬ 
ρώδη Διαβήτη και των Επιπλοκών του, που ιδρύθηκε με το άρ¬ 
θρο 25 του Ν. 2071 /92 τ. Α7123/92 ως Νομικό Πρόσωπο Ιδι¬ 
ωτικού Δικαίου, με έδρα την Αθήνα είναι κοινωφελές και έχει 
ως σκοπό τη συστηματική αντιμετώπιση και παρακολούθηση, 
το συντονισμό και την υποβοήθηση των ενεργειών για την 
έρευνα σε όλα τα επίπεδα, την πρόληψη και τη θεραπεία του 
σακχαρώδη διαβήτη όσο και των επιπλοκών του. 

Αρθρο 2 

Αντικείμενο - Αρμοδιοτήτες 

1. Το Κέντρο εισηγείται στον Υπουργό Υγείας, Πρόνοιας 
και Κοινωνικών Ασφαλίσεων τη διαμόρφωση της Εθνικής Πο¬ 
λιτικής προς αντιμετώπιση του σακχαρώδη διαβήτη τόσο γε¬ 
νικά όσο και ειδικά σε ό,τι αφορά την έρευνα, την πρόληψη 
και τη θεραπεία της νόσου και των αμέσων ή εμμέσων επιπλο¬ 
κών της. 

2. Προγραμματίζει, συντονίζει και εποπτεύει την παροχή 
υπηρεσιών πρωτοβάθμιας, δευτεροβάθμιας και τριτοβάθμιας 
Ιατρικής νοσηλείας και περίθάψης των πασχόντων από σακ¬ 
χαρώδη διαβήτη. 

3. Έχει την ευθύνη για τη μακροχρόνια παρακολούθηση 
της πορείας των επιπλοκών της νόσου σύμφωνα με τη διακή¬ 
ρυξη του Αγίου Βικεντίου καθώς και για την αξιολόγηση των 
επιδημιολογικών στοιχείων. 

4. Μπορεί να διεξάγει οποιαδήποτε ερευνητική εργασία 
προς εκπλήρωση του σκοπού του. 

5. Εισηγείται στο Υπουργείο Υγείας, Πρόνοιας και Κοινωνι- 

κών Ασφαλίσεων τη χρηματοδότηση σχετικών ερευνητικών 
προγραμμάτων. 

β. Μεριμνά επί πανελλαδικού επιπέδου για την ενημέρωση 
των ιατρών και του νοσηλευτικού και παραϊατρικού προσωπι¬ 
κού πάνω στο διαβήτη καθώς επίσης και για τη διαφώτιση του 
κοινού με στόχο την καλύτερη πρόληψη και αντιμετώπιση της 
νόσου και των επιπλοκών της. 

7. Συνεργάζεται με τις κρατικές υπηρεσίες, ερευνητικά 
Ιδρύματα ημεδαπής ή αλλοδαπής, διεθνείς οργανισμούς και 
με επιστημονικές εταιρείες που έχουν δραστηριότητες συνα¬ 
φείς προς τους σκοπούς του Κέντρου. 

8. Οργανώνει και εποπτεύει συνέδρια, διαλέξεις, ανακοι¬ 
νώσεις και κάθε είδους επιστημονική και ερευνητική δραστη¬ 
ριότητα σχετική με το αντικείμενό του. 

9. Ενημερώνει τον πληθυσμό με κάθε πρόσφορο μέσο. 

10. Μπορεί να εκδίδει βιβλία ή περιοδικές εκδόσεις. 

Αρθρο 3 

Σύνθεση - Αρμοδιότητες Διοικητικού Συμβουλίου 

1. Το Κέντρο διοικείται από θμελές διοικητικό Συμβούλιο, 
το οποίο συγκροτείται με απόφαση του Υπουργού Υγείας, 
Πρόνοιας και Κοινωνικών Ασφαλίσεων, με δετή θητεία και 
αποτελείται από: 

α) Πέντε (5) ιατρούς, έκτων οποίων τρεις (3) Καθηγητές ή 
Αναπληρωτές καθηγητές, εν ενεργεία ή συνταξιούχοι και δύο 
(2) Διευθυντές κλινικών του ΕΣΥ ή επίκουροι καθηγητές της 
Ιατρικής. Ενας από τους ανωτέρω πρέπει να είναι Παιδία¬ 
τρος. 

Προϋπόθεση για την επιλογή των (5) αυτών μελών στο Δ.Σ. 
είναι να έχουν διεθνώς αναγνωρισμένο επιστημονικό κύρος, 
κλινική και επί διεθνούς επιπέδου ερευνητική εμπειρία απο- 
δεικνυομένη με τις δημοσιεύσεις σε έγκριτα διεθνή περιοδικά 
και τις αναφορές στη διεθνή βιβλιογραφία, ως και από την εκ¬ 
παίδευση σε ειδικά κέντρα του εσωτερικού και εξωτερικού, 
τα οποία ασχολούνται με το σακχαρώδη διαβήτη και τις επι¬ 
πλοκές του στο επίπεδο της βασικής ή και κλινικής έρευνας. 

β) Έναν (1) εκπρόσωπο του Υπουργείου Υγείας, Πρόνοιας 
και Κοινωνικών Ασφαλίσεων, Διευθυντή ή άλλο ανώτερο 
υπάλληλο αρμόδιο στο θέμα. 

γ) Έναν (1) εκπρόσωπο του Πανελληνίου Ιατρικού Συλλό¬ 
γου, που προτείνεται από αυτόν. 

δ) Ένα πρόσωπο κύρους, στέλεχος της Δημόσιας Διοίκη¬ 
σης, της οικονομικής, της επιχειρηματικής ή κοινωνικής ζωής 
της χώρας που μπορεί με τη γνώση και την πείρα του να συμ- 
βάλει αποτελεσματικά στην επίτευξη των σκοπών του Κέ¬ 
ντρου. 

ε) Έναν εκπρόσωπο της Πανελλήνιας Ένωσης Διαβητι¬ 
κών. 

2. Με την ίδια απόφαση ο Υπουργός Υ.Π. και Κοιν. Ασφαλί¬ 
σεων ορίζει τον Πρόεδρο και τον αντιπρόεδρο του διοικητικού 
συμβουλίου. 

Μέλη του Δ.Σ. μπορούν να επαναδιορίζονται και σε επόμε¬ 
νες θητείες. 

Για κάθε τακτικό μέλος ορίζεται και ένα αναπληρωμα¬ 
τικό. 

3. Ειδικότερα: Το Διοικητικό Συμβούλιο. 

α. Χαράσσει την επιστημονική δραστηριότητα του Κέ¬ 
ντρου. 

β. Αποφασίζει για κάθε θέμα που αφορά τη διοίκηση και 
διαχείριση της περιουσίας των πόρων και των δαπανών του 
νομικού αυτού προσώπου, τη δραστηριότητά του και την εν 
γένει λήψη αποφάσεων και μέτρων, για την εκπλήρωση του 
σκοπού και του αντικειμένου του. 

γ. Προβαίνει στη σύσταση Επιστημονικών Επιτροπών. 


δ. Συντάσσει και τροποποιεί τον εσωτερικό κανονισμό λει¬ 
τουργίας του Κέντρου. 

ε. Εγκρίνει τον Προϋπολογισμό και τον απολογισμό και κα¬ 
τανέμει τις πιστώσεις του. 

4. Τα μέλη του Δ.Σ. μπορεί να συμμετέχουν στις Επιστημο¬ 
νικές Επιτροπές. 

5. Το Δ.Σ. του Κέντρου, συνεδριάζει με πρόσκληση του 
Προέδρου του, τακτικώς μεν μία φορά το μήνα, εκτάκτως δε 
όσες φορές κριθεί αναγκαίο από τον Πρόεδρο ή 4 τακτικά 
μέλη του Δ.Σ. του Κέντρου όταν αυτά ζητήσουν εγγράφως τη 
σύγκληση του Δ.Σ. από τον Πρόεδρο. 

6. Το Δ.Σ. βρίσκεται σε απαρτία όταν είναι παρόντα πέντε 
(5) τακτικά μέλη. 

Οι αποφάσεις λαμβάνονται με απόλυτη πλειοψηφία των 
παρόντων σε περίπτωση δε ισοψηφίας, υπερισχύει η ψήφος 
του Προέδρου. Κατά τις συνεδριάσεις τηρούνται πρακτικά, τα 
οποία υπογράφονται από όλα τα παριστάμενα μέλη, με μνεία 
των τυχόν μειοψηφιών, καθώς και της αιτιολόγησης αυτών. 

7. Χρέη εισηγητού στο Δ.Σ. εκτελεί ο Πρόεδρος ή μέλος 
που ορίζεται από τον Πρόεδρο. 

8. Στα μέλη του Δ.Σ. του Κέντρου καταβάλλεται αποζημί¬ 
ωση κατά συνεδρίαση, που καθορίζεται με κοινή απόφαση 
των Υπουργών Υγείας, Πρόνοιας και Κοινωνικών Ασφαλίσεων 
και Οικονομικών. 

Αρθρο 4 

Αρμοδιότητες Προέδρου Διοικητικού Συμβουλίου 

1. Ως Πρόεδρος του Δ.Σ. ορίζεται καθηγητής Ιατρικής 
Α.Ε.Ι. εν ενεργία ή συνταξιούχος με προσόντα που αναφέρο- 
νται στην παράγρ. 1 του άρθρου 3 και έχει τις εξής αρμοδιότη¬ 
τες: 

α. Προΐσταται διοικητικώς όλων των Υπηρεσιών και λοιπών 
οργανικών μονάδων του Κέντρου και μεριμνά για την οργά¬ 
νωση, το συντονισμό και την καθοδήγηση του εκτελουμένου 
έργου. 

β. Κατανέμει το πόσης φύσεως προσωπικό του Κέντρου, 
κατόπιν αποφάσεων του Δ.Σ. και καθορίζει τα καθήκοντα των 
προϊσταμένων όλων των επιπέδων διοικήσεως αυτού. 

γ. Συγκαλεί το Δ.Σ., προεδρεύει αυτού και μεριμνά για την 
εφαρμογή των αποφάσεών του. 

δ. Μισθώνει και εκμισθώνει ακίνητα για λογαριασμό του Κέ¬ 
ντρου. 

ε. Υπογράφει τις σχετικές συμβάσεις εργασίας ή έργου των 
προσλαμβανομένων με αποφάσεις του Δ.Σ. 

στ. Δύναται να παρτίσταται στις συνεδριάσεις του Επιστη¬ 
μονικού Συμβουλίου αλλά και κάθε ομάδας εργασίας. 

ζ. Υπογράφει τις συμβάσεις εκτελέσεως ερευνητικών ή άλ¬ 
λων έργων για λογαριασμό τρίτων, σύμφωνα με σχετικές απο¬ 
φάσεις του Δ.Σ. 

η. Εκπροσωπεί το Κέντρο δικαστικώς και εξωδίκως ενώ¬ 
πιον κάθε αρχής και ιδιωτών. 

θ. Εγκρίνει τις πόσης φύσεως δαπάνες, μετά από απόφαση 
του Δ.Σ. για τη λειτουργία του Κέντρου. 

ι. Αποφασίζει για τις πόσης φύσεως υπηρεσιακές μεταβο¬ 
λές του προσωπικού του Κέντρου και εγκρίνει τις μετακινή¬ 
σεις αυτού για εκτέλεση υπηρεσίας στο εσωτερικό και το 
εξωτερικό μετά από απόφαση του Δ.Σ. Την εισήγηση μπορεί 
να κάνει ο Ιδιος ο Πρόεδρος ή ο Διοικητικός Δ/ντής. 

ια. Συγκροτεί ομάδες από υπαλλήλους του Κέντρου ή άλ¬ 
λους ειδικούς για μελέτη, εισήγηση ή παροχή γνωμοδοτή- 
σεως πάνω σε θέματα που αφορούν τη δραστηριότητα του 
Κέντρου, ανάλογα με τις εκάστοτε παρουσιαζόμενες ανά¬ 
γκες. 

2. Τον Πρόεδρο απάντα ή κωλυόμενο αναπληρώνει ο Αντί- 

πρόεδρος. 

3 . Ο Πρόεδρος του Δ.Σ. με απόφασή του μπορεί να εκχω¬ 
ρήσει μέρος των αρμοδιοτήτων του στο Διοικητικό Διευθυντή 
ή στους Διευθυντές Τομέων. 

Αρθρο 5 

Επιστημονικό Συμβούλιο (Ε.Σ.) 

1 Το έργο του Δ.Σ. επικουρείται από το Επιστημονικό Συμ¬ 
βούλιο (Ε.Σ.) το οποίο αποτελείται από όλους τους Διευθυ¬ 
ντές των Τομέων. 

2. Τα μέλη του Ε.Σ. εκλέγουν κατά την πρώτη συνεδρίαση 
κάθε χρόνο τον συντονιστή του Ε.Σ. 

3.0 συντονιστής διευθύνει τις συνεδριάσεις του Ε.Σ. Παρί- 
σταται, εφόσον κληθεί, στη συνεδρίαση του Δ.Σ. προκειμέ- 
νου να εισηγηθεί θέματα της αρμοδιότητά του, αλλά αποχω¬ 
ρεί πριν από τη λήψη απόφασης. 

4 , Το Ε.Σ. συνέρχεται σε τακτή ημέρα μία φορά την εβδο¬ 
μάδα. Το έργο του συνίσταται στα εξής: 

α. Συντονίζει τη λειτουργία των τομέων δραστηριοτήτων 
του κέντρου. 

β. Συζητά και προτείνει λύσεις προς το Δ.Σ. πάνω σε θέ¬ 
ματα που ανακύπτουν και αφορούν τη λειτουργία των τομέων. 

γ. Εισηγείται στο Δ.Σ. την πλήρωση θέσεων επιστημονικού 
προσωπικού ή την σύναψη συμβάσεων εργασίας ή έργου. 
Αξιολογεί τα προσόντα των υποψηφίων και επιλέγει τον κα¬ 
τάλληλο για πρόσληψη, εισηγούμενο σχετικά στο Δ.Σ. 

δ. Εισηγείται στο Δ.Σ. κάθε είδους επιστημονική δραστη¬ 
ριότητα, η οποία θα μπορούσε να αναληφθεί από το κέντρο 
προκειμένου να προωθηθούν οι σκοποί του. 

ε. Αξιολογεί κάθε πρόταση άλλου φορέα για συνεργασία με 
το κέντρο ή χρηματοδότησή του από αυτό. Η αξιολόγηση γίνε¬ 
ται μετά από εισήγηση του αρμόδιου Διευθυντή Τομέα και το 
πόρισμά της διαβιβάζεται προς το Δ.Σ_για λήψη της τελικής 
απόφασης. 

Άρθρο 6 

Σύσταση Υπηρεσιών - Αρμοδιότητες 

1. Για τη διοικητική υποστήριξη του Κέντρου συνιστώνται οι 
κατωτέρω υπηρεσίες: 

α. Διοικητική Υπηρεσία, 
β. Οικονομική Υπηρεσία. 

2. Το Επιστημονικό έργο του Κέντρου κατανέμεται σε το¬ 
μείς δραστηριοτήτων ως ακολούθως: 

α. Βασικής Έρευνας 
β. Κλινικών Εφαρμογών 
Υ· Επιδημιολογίας 
δ. Μελέτης Επιπλοκών 
ε. Κοινωνικού Έργου. 

3. Αρμοδιότητες της Διοικητικής Υπηρεσίας είναι: 

Η παροχή της αναγκαίας διοικητικής υποστήριξης για την 
°πρόσκοπτη λειτουργία του Κέντρου. 

Η μέριμνα για τη γραμματειακή υποστήριξη των Συμβου- 
^ ων . υπηρεσιών, τομέων, η τήρηση γενικού Πρωτοκόλλου και 
°όχείου,ως και η διακίνηση της αλληλογραφίας του Κέντρου. 
0 χειρισμός όλων των θεμάτων υπηρεσιακής και μιθολογι- 
καταστάσεως του Προσωπικού κ.λπ. 

*· Αρμοδιότητες της Οικονομικής Υπηρεσίας είναι: 

Ν κατάρτιση και αναμόρφωση του Προϋπολογισμού και 
* η °λ°Υΐσμού του Κέντρου. · 

0 Προγραμματισμός, η εξασφάλιση και η διαχείριση των οι- 
" Ονο μικών πόρων και των υλικών μέσων του Κέντρου. 

0 έλεγχος και η επεξεργασία οικονομικών και απολογιστι- 
■ Μοιχειών. 


Η διαχείριση κάθε δαπάνης, καθώς και η εκκαθάριση απο¬ 
δοχών προσωπικού και γενικά αποζημιώσεων. 

5. Το έργο κάθε τομέα δραστηριοτήτων κατανέμεται σε, 
αντικείμενα ως εξής: 

Α. Τομέας Βασικής έρευνας, στα αντικείμενα: 

αα. Μοριακής Βιολογίας 

ββ. Μεταβολικών διεργασιών του διαβήτη 

γγ. Ανοσοβιολογίας 

δδ. Ενδοκρινών Αδένων. 

Β. Τομέας κλινικών εφαρμογών, στα αντικείμενα: 

αα. Παρακολούθησης και νοσηλείας 

ββ. Κύησης και διαβήτη 

γγ. Διατροφής 

δδ. Φαρμακευτικής αγωγής 

εε. Τεχνολογίας στο διαβήτη 

στ. Μεταμοσχεύσεων. 

Γ. Τομέας Επιδημιολογίας, στα αντικείμενα: 
αα. Επιδημιολογίας 
ββ. Βιοστατιστικής 
γγ. Πρόληψης 
δδ. Πληροφορικής. 

Δ. Τομέας μελέτης επιπλοκών, στα αντικείμενα: 

αα. Αγγειολογίας 

ββ. Καρδιολογίας 

γγ. Νεφρολογίας 

δδ. Νευρολογίας 

εε. Οφθαλμολογίας 

στ. Διαταραχών Μεταβολισμού των λιπιδίων 
ζζ. Οστικών. 

Ε. Τομέας κοινωνικού έργου, στα αντικείμενα: 
αα. Ενημέρωσης Κοινού - Δημοσίων και Διθνών Σχέσεων 
ββ. Εκπαίδευση Ιατρικού - Παραϊατρικού Προσωπικού και 
ασθενών 

γγ. Ψυχοκοινωνικών Προβλημάτων 

δδ. Διαβητικών ατόμων 

εε. Ηθικής και δεοντολογίας 

στ. Αποκατάστασης οστικών, αρθριτικών και άλλων χρονιών 
προβλημάτων. 

Άρθρο 7 
Προσωπικό 

1. Για την στελέχωση των Υπηρεσιών και τομέων του Κέ¬ 
ντρου συνιστώνται οι εξής θέσεις, οι οποίες διέπονται από 
εσωτερικό κανονισμό του Κέντρου. 

Η σύμβαση του Προσωπικού, που προσλαμβάνεται για ορι¬ 
σμένο χρόνο, μπορεί να παρατείνεται για ίσο χρονικό διά¬ 
στημα με απόφαση του Δ.Σ. εφόσον κριθεί ότι εξεπλήρωσε 
επιτυχώς τα καθήκοντά του και υπάρχουν σχετικές ανά¬ 
γκες. 

α. Μία (1) θέση ΠΕ Διοικητικού, Διευθυντή Δ/κής Υπηρε¬ 
σίας. 

Προσόντα διορισμού ορίζονται: Τα οριζόμενα στο άρθρο 3 
του Π.Δ. 194/1988, πενταετής προϋπηρεσία σε παρόμοια 
υπηρεσία και αρίστη γνώση μιας ξένης γλώσσας, κατά προτί¬ 
μηση αγγλικής. 

β. Μία (1) θέση ΠΕ Οικονομικού, Δ/ντή Οικονομικής υπη¬ 
ρεσίας. 

γ. Πέντε (5) θέσεις Ιατρών Δ/ντών Τομέων. 

Προσόντα διορισμού στις ανωτέρω θέσεις ορίζονται το 
Πτυχίο της Ιατρικής και διδακτορικό δίπλωμα, προσόντα που 
αντιστοιχούν τουλάχιστον στη βαθμίδα του Επίκουρου Καθη¬ 
γητή Α.Ε.Ι. με έργο στο σακχαρώδη διαβήτη και ειδικότερα 
στο αντικείμενο του Τομέα που καλείται να διευθύνει. 

Τα ανωτέρω αποδεικνύονται από την προϋπηρεσία του, την 
εκπαίδευση και μετεκπαίδευση στην ημεδαπή ή αλλοδαπή, 
το ερευνητικό έργο με βάση τις δημοσιεύσεις και ανακοινώ¬ 
σεις σε διεθνές επίπεδο και την κλινική ή εργαστηριακή 
ςμπειρία, που ο συγκεκριμένος τομέας απαιτεί: 
δ. Πέντε (5) θέσεις ΠΕ Ιατρών 

ε. Μία (1) θέση ΠΕ - Ψυχολόγων. Προσόν διορισμού ορίζε¬ 
ται πτυχίο ψυχολογίας ΑΕΙ της ημεδαπής ή αλλοδαπής και 
άδεια ασκήσεως επαγγέλματος, 
στ. Δύο (2) θέσεις ΠΕ Βιολόγων. 

ζ. Δύο (2) θέσεις ΠΕ Διαιτολόγων. Πέραν των προσόντων 
που ορίζονται για τον κλάδο αυτό απαιτείται και 2ετής προϋ¬ 
πηρεσία σε διαβητολογικό Κέντρο, 
η. Μία (1) θέση ΠΕ Χημικού, 
θ. Τέσσερις (4) θέσεις ΤΕ Διοικητικού Λογιστικού, 
ι. Πέντε (5) θέσεις ΤΕ Επισκεπτών Υγείας, 
ια. Μία (1) θέση ΤΕ Κοινωνικής Εργασίας 
ιβ. Έξι (6) θέσεις ΤΕ Ιατρικών Εργαστηρίων, 
ιγ. Δύο (2) θέσεις ΠΕ Πληροφορικής (επιστήμης των υπο¬ 
λογιστών). 

ιδ. Δύο (2) θέσεις ΔΕ Προσωπικού Η/Υ. 
ιε. Τέσσερις (4) θέσεις ΥΕ βοηθητικού προσωπικού, από 
τις οποίες δύο ΥΕ Επιμελητών και δύο Προσωπικού Καθαριό¬ 
τητας. 

2. Προσόντα διορισμού στις ανωτέρω θέσεις, όπου δεν 
προβλέπονται, ορίζονται τα κατά περίπτωση ειδικότητας προ- 
βλεπόμενα από τις διατάξεις του Π.Δ. 172/1992 (Α 81), όπως 
τροποποιήθηκε με το Π.Δ. 368/1992 (Α 186). 

3. Η πλήρωση των ανωτέρω θέσεων γίνεται με απόφαση 
του Δ.Σ. του Κέντρου μετά από έγκριση αρμοδίου οργάνου, 
σύμφωνα με τις διατάξεις που ισχύουν κάθε φορά. 

4. Η χρονική διάρκεια εργασίας, οι αποδοχές και άλλες πα¬ 
ροχές, τα καθήκοντα, οι υποχρεώσεις και τα δικαιώματα των 
προσλαμβανομένων, καθορίζονται με συμβάσεις που υπο¬ 
γράφονται από αυτούς και τον Προέδρο του Δ.Σ. 

5. Οι αποδοχές του προσωπικού του Κέντρου διέπονται 
από τις διατάξεις του Ν. 1876/90 «Ελεύθερες συλλογικές 
διαπραγματεύσεις» (ΦΕΚ 27/Α/7.3.1990). 

6. Με αποφάσεις του Δ.Σ. μπορούν να αποστέλλονται επι¬ 
στήμονες ή υπάλληλοι του Κέντρου προς μετεκπαίδευση σε 
ΑΕΙ ή ερευνητικά κέντρα του εσωτερικού ή του εξωτερικού. 
Με τις ίδιες αποφάσεις καθορίζεται το είδος των σπουδών, η 
χρονική τους διάρκεια και η Οικονομική τους κάλυψη. 

7. Κατά την πρώτη εφαρμογή, στο Κέντρο δύναται να απο- 
σπώνται για βραχύ χρονικό διάστημα και μετά από συγκατά¬ 
θεση των αποσπωμένων, υπάλληλοι που υπηρετούν, στο 
Υπουργείο ή νομικά πρόσωπα αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων, εφ' όσον απο¬ 
δεδειγμένα έχουν τα προσόντα που απαιτούνται για την συ¬ 
γκεκριμένη θέση, ύστερα από σχετική απόφαση του Υπουρ¬ 
γού Υγείας, Πρόνοιας και Κοινωνικών Ασφαλίσεων και μέχρι 
την πλήρωση των θέσεων της παρ. 1 και πάντως όχι πέραν του 
αριθμού των θέσεων αυτών. 

Αρθρο 8 

Πόροι του Κέντρου 

1. Πόροι για την κάλυψη δαπανών λειτουργίας του Κέντρου 
είναι: 

α. Πάγια ετήσια επιχορήγηση από τον τακτικό Προϋπολογι¬ 
σμό του Υπουργείου Υγείας, Πρόνοιας και Κοιγωνικών Ασφα¬ 
λίσεων και από το πρόγραμμα δημοσίων επενδύσεων. 

β. Δωρεές, κληροδοτήματα και κάθε άλλη επιχορήγηση 
από τρίτους. 

γ. Έσοδα από τυχόν παροχή υπηρεσιών. 


2. Οι πόροι του Κέντρου κατατίθενται σε λογαριασμό σε 
ελεγχόμενες από το Δημόσιο Τράπεζες. 

3. Μέσω του Λογαριασμού αυτού διενεργείται και ταμειακή 
διαχείριση σύμφωνα με τις διατάξεις που διέπουν τις λειτουρ¬ 
γίες των Ν.Π.Ι.Δ. 

4. Το Δ.Σ. δύναται χωρίς ειδική εξουσιοδότηση από τον 
Υπουργό να διαχειρίζεται ποσά μέχρι είκοσι (20) εκατομμυ¬ 
ρίων δραχμών. 

Το ποσό αυτό δύναται να αυξηθεί ανάλογα με τις ανάγκες, 
από τον Υπουργό ΥΠΚΑ. 

Αρθρο 9 

Εποπτεία 

1. Το «Εθνικό Κέντρο Έρευνας, Πρόληψης και θεραπείας 
του σακχαρώδη διαβήτη και των επιπλοκών του» τελεί υπό την 
εποπτεία του Κράτους, η οποία ασκείται από τον Υπουργό 
Υγείας, Πρόνοιας και Κοινωνικών Ασφαλίσεων και περιλαμ¬ 
βάνει: 

α. το διορισμό του Διοικητικού Συμβουλίου 

β. την έγκριση του Προϋπολογισμού και απολογισμού 

γ. την άσκηση οικονομικού και διαχειριστικού ελέγχου. 

2. Κάθε χρόνο γίνεται έλεγχος της οικονομικής διαχείρισης 
του Κέντρου του προηγουμένου χρόνου από δύο Ορκωτούς 
Ελεγκτές που ορίζονται από το Σώμα Ορκωτών Ελεγκτών 
μετά από αίτηση του Διοικητικού Συμβουλίου του Κέντρου. 

Η έκθεση του πορίσματος του ελέγχου κοινοποιείται στον 
εποπτεύονται Υπουργό.σε ένα μήνα από την υποβολή της στο 
Κέντρο. Ο Υπουργός δύναται οποτεδήποτε να διατάξει έκτα¬ 
κτο έλεγχο οικονομικής διαχείρισης του Κέντρου. Οι δαπάνες 
ελέγχου βαρύνουν αυτό. 

Άρθρο 10 

Επιστημονικά αποτελέσματα, προβολή 

1. Περί των επιστημονικών αποτελεσμάτων των δραστηριο¬ 
τήτων του Κέντρου ενημερώνονται από το Δ.Σ., εκτός του 
Υπουργείου ΥΠΚΑ, το Υπουργείο Εθνικής Οικονομίας, η Πα¬ 
γκόσμια Οργάνωση Υγείας (\Λ/ΗΟ), η Διεθνής Ένωση για το 
Διαβήτη (ΙΘΡ) καθώς και άλλοι ενδιαφερόμενοι κρατικοί και 
μη φορείς. 

2. Με αποφάσεις του Προέδρου του Δ.Σ. καθορίζεται επι¬ 
πλέον η διαδικασία προβολής και δημοσιότητας, στην Ελλάδα 
και διεθνώς, των Επιστημονικών δραστηριοτήτων του Κέ¬ 
ντρου. 

Άρθρο 11 
Στέγαση 

Η στέγαση του Κέντρου γίνεται σε ιδιαίτερο κτίριο, το οποίο 
πρέπει να ευρίσκεται σε χώρο από όπου εξασφαλίζεται εύ¬ 
κολη πρόσβαση σε Γ ενικό Νοσοκομείο. 

Το κτίριο αυτό πρέπει να περιλαμβάνει χώρους: 

Γραφείων, εργαστηρίων, εξωτερικών ιατρείων, Βραχεί 
Νοσηλείας Ασθενών, Αιθουσών διδασκαλίας, Αιθουσών ο°· 
νεδριάσεων, Εκτροφής πειραματοζώων, Πειραματικού χε*| 
ρουργείου, Βιβλιοθήκης, Υποστήριξης του εργαστήριο 0 
της μονάδας βραχείας νοσηλείας. 

Κατά την αρχική και μέχρις ότου αποκτηθεί το ειδιΚ * , ^Λ 0 μ 
το Κέντρο μπορεί να στεγάζεται στις εγκαταστάσεις μεγ® 1 ^ 
Νοσοκομείου ή παρεμφερούς ιδρύματος. 

Άρθρο 12 

Ξενόγλωσσες ονομασίες - Σήμα 

1. Οι ξενόγλωσσες ονομασίες του Κέντρου είναι· ^ 

Στα αγγλικά «ΗβΙίβπίο ΝείίοπεΙ ΟβηίβΓ ίοτ ιάβ ΒβδβπΛΛ 

νβπίίοη αηά ΤΓββίΓΠθηΙ οί ϋίβόβίβδ ΜβΙΝΙυε 3ηά ϊΐβ οοηιρίίοβ- 
ίίοη$». 

Στα γερμανικά «ΗβΙΙβηίεεάβδ ΝαΙίοηαΙββ ΡθΓ5θάυης|- 
5 ΖθηίΓυΓΠ ζιιγ νοΓόβυςυης υηά ΒθΙταηάΙυηρ άθ5 ΟίαάθΙβΒ ΜβΙ- 
ΙίΙυε υηά δθίηβΓ ΚοΓηρΙίΚείίοηθη». 

Στα γαλλικά «ΟβηίΓβ ΝαΙίοηαΙβ ΗβΙΙβηίςυβ $υτ 13 ΗθοΙτβΓΟάθ, 
13 ΡΓβνβηΙίοη βΐ 13 ΤΙτβΓβρίβ άυ ΟίβόβΙβ δυοΓθ θΙ 5β5 οοΓηρΙίοβ- 
Ιίοηδ». 

2. Το σήμα του Κέντρου περιέχει την επωνυμία του Κέ¬ 
ντρου, προσωπογραφία του Αρεταίου του Καππαδοκέως και 
το κεφαλαίο ελληνικό γράμμα Δ. Η σφραγίδα του Κέντρου εί¬ 
ναι στρογγυλού σχήματος και περιέχει το σήμα, καθώς και τη 
συντομευμένη επωνυμία του Κέντρου στην Ελληνική και την 
Αγγλική. Ανάλογη σύνθεση φέρουν και τα επιστολόχαρτα και 
λοιπά επίσημα έγγραφα του Κέντρου. 

Άρθρο 13 

Εσωτερικός Κανονισμός Λειτουργίας 

Με τον Εσωτερικό Κανονισμό Λειτουργίας του Κέντρου, ο 
οποίο καταρτίζεται από το Δ.Σ. και εγκρίνεται κατά τη διαδι¬ 
κασία που ορίζει ο Ν. 706/1977, ρυθμίζονται ειδικότερα θέ¬ 
ματα σχετικά με: 

α. Την εξειδίκευση επιστημόνων και τεχνικών. 

β. Την διαχείριση και τις προμήθειες. 

γ. Την ανάληψη εκτελέσεως ερευνητικών προγραμμάτων ή 
άλλων έργων για λογαριασμό τρίτων. 

δ. Την υπηρεσιακή κατάσταση και τις υποχρεώσεις του 
Προσωπικού. 

ε. Τη λειτουργία των υπηρεσιών και τομέων του Κέντρου. 

στ. Κάθε άλλη λεπτομέρεια που αφορά την οργάνωση και 
λειτουργία του Κέντρου, σύμφωνα με τις κείμενες διατάξεις 
και το παρόν διάταγμα. 

Άρθρο 14 

Η ισχύς του παρόντος άρχεται από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφα¬ 
λίσεων ανατίθεται η δημοσίευση και εκτέλεση του παρόντος 
διατάγματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΕΘΝΙΚΗΣ ΟΙΚΟΝΟΜΙΑΣ 

ΣΏΤ. ΚΟΥΒΕΛΑΣ Κ. ΔΟΥΣΗΣ 


Υφυπουργούς Υγείας, Πρόνοιας και Κοιν. Ασφαλίσεων. 

4. Τις διατάξεις του άρθρου 29Α του Ν. 1558/85 (ΦΕΚ Α' 

137/85) «Κυβέρνηση και Κυβερνητικά Όργανα», το οποίο 
προσετέθη με το άρθρο 27 του Ν. 2081 /92 (ΦΕΚ Α' 154/85) 
«Ρύθμιση του θεσμού των Επιμελητηρίων, τροποποίηση των 
διατάξεων του Ν. 1712/1987.». 

5. Το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού ή του Πανελληνίου Φαρμακευτικού Συλλόγου. 

6. Την με αριθ. 382/1993 γνωμοδότηση του Συμβουλίου 
της Επικράτειας, με πρόταση του Υφυπουργού Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο πρώτο 

θέτουμε σε ισχύ τον κατωτέρω κώδικα της Ελληνικής Φαρ¬ 
μακευτικής Δεοντολογίας, αποτελούμενο από 35 άρθρα. 

ΚΩΔΙΚΑΣ ΤΗΣ ΕΛΛΗΝΙΚΗΣ ΦΑΡΜΑΚΕΥΤΙΚΗΣ 
ΔΕΟΝΤΟΛΟΓΙΑΣ 
ΜΕΡΟΣ Ιον 
ΚΕΦΑΛΑΙΟΝ Α 

ΓΕΝΙΚΕΣ ΑΡΧΕΣ ΤΗΣ ΔΕΟΝΤΟΛΟΓΙΑΣ 

Άρθρο 1 

Η φαρμακευτική ασκείται αποκλειστικά από τους κατόχους 
Πανεπιστημιακού διπλώματος φαρμακοποιού και νομίμου 
αδείας ασκήσεως του φαρμακευτικού επαγγέλματος. 

Άρθρο 2 

Το φάρμακο αποτελεί σημαντικότατο παράγοντα στην πρό¬ 
ληψη και θεραπεία της ασθένειας και ο φαρμακοποιός είναι ο 
μόνος καθ' ύλην ειδικός στον τομέα διακίνησης του φαρμά¬ 
κου, λόγω της επιστημονικής του εκπαίδευσης. 

Άρθρο 3 

Για λόγους προστασίας της δημόσιας υγείας και προς το 
συμφέρον του καταναλωτού, η ευθύνη και η συμμετοχή του 
φαρμακοποιού πρέπει να εκτείνεται σε όλα τα στάδια διαδι¬ 
κασίας από την παραγωγή ως την χορήγηση του φαρμάκου 
στο κοινό. 

Άρθρο 4 

Τα φαρμακεία πρέπει να ανήκουν αποκλειστικά σε φαρμα¬ 
κοποιούς και να αποφεύγεται η παρεμβολή ξένων συμφερό¬ 
ντων μη εχόντων σχέση με το φαρμακευτικό επάγγελμα - λει¬ 
τούργημα κατά την διακίνηση και λιανική εμπορία των φαρμα¬ 
κευτικών προϊόντων. 


ΥΦΥΠ. ΟΙΚΟΝΟΜΙΚΟΝ ΥΦ. ΥΓΕΙΑΣ. ΠΡ. & ΚΟΙΝ. ΑΣΦ/ΣΕΟΝ 

Κ. ΓΙΑΤΡΑΚΟΣ Ν. ΑΝΑΣΤΑΣΟΠΟΥΛΟΣ 

-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 340 (2) 

Κώδικας της Ελληνικής Φαρμακευτικής Δεοντολογίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 52 του Νόμου 3601/28 «περί 
συστάσεως Φαρμακευτικών Συλλόγων». 

2. Την με αριθ. 1896/9.12.92 πρότασή του Πανελλήνιου 
Φαρμακευτικού Συλλόγου. 

3. Την με αριθ. Υ 1938/9.12.92 (ΦΕΚ Β' 727/92) Κοινή 
Απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων για ανάθεση αρμοδιοτήτων στους 


Άρθρο 5 

Είναι αναφαίρετο δικαίωμα του ασθενούς η ελεύθερη επι¬ 
λογή του φαρμακοποιού και οι φαρμακοποιοί ιδιοκτήτες φαρ¬ 
μακείου σε λειτουργία πρέπει να αποφεύγουν κάθε μέσο ή 
τρόπο ή μέθοδο που θα περιορίζει την ελευθερία του ασθε¬ 
νούς στην επιλογή του φαρμακείου της προτιμήσεώς του. 
Τούτο ισχύει απολύτως και για τους διαφόρους φορείς παρο¬ 
χής φαρμακευτικής περίθαλψης στον ελληνικό λαό. 

Άρθρο 6 

Δεοντολογία είναι οι αρχές που διέπουν και καθοδηγούν 
τους φαρμακοποιούς με ιδιόκτητο ή υπευθύνους ιδιοκτήτου 
φαρμακείου σε λειτουργία, στις σχέσεις τους με τους ασθε¬ 
νείς, τους συναδέλφους τους, και τους λοιπούς υγειονομι¬ 
κούς επιστήμονες, τα όργανα της πολιτείας, τα συλλογικά όρ¬ 
γανα στα οποία ανήκουν και γενικά τη στάση τους απέναντι 
στην κοινωνία. 

ΚΕΦΑΛΑΙΟ Β’ 

ΓΕΝΙΚΑ ΚΑΘΗΚΟΝΤΑ ΤΟΥ ΦΑΡΜΑΚΟΠΟΙΟΥ 
ΜΕ ΦΑΡΜΑΚΕΙΟ ΣΕ ΛΕΙΤΟΥΡΓΙΑ 

Άρθρο 7 

Ο φαρμακοποιός με φαρμακείο σε λειτουργία ασκεί λει¬ 
τούργημα και οφείλει να το ασκεί σύμφωνα με τους ισχύοντας 
νόμους, την χάρτα του ευρωπαϊκού φαρμακείου και με τον 
όρκο που έδωσε. 

Οφείλει να συμπεριφέρεται γενικώς στην ζωή του αξιοπρε- 
πώς και σύμφωνα με τις παραδόσεις του φαρμακευτικού 
επαγγέλματος λειτουργήματος, να σέβεται τις υγειονομικές 
αρχές τον Πανελλήνιο Φαρμακευτικό Σύλλογο και τον φαρμα¬ 
κευτικό σύλλογο στον οποίον ανήκει και δικαιούται να απο¬ 
λαμβάνει τον ίδιο σεβασμό από τους πιο πάνω φορείς. 

Ακόμη οφείλει να συμμορφώνεται με τις επιταγές του νό¬ 
μου και τις νόμιμες αποφάσεις που αφορούν την άσκηση του 
λειτουργήματός του, ειδικότερα δε να τηρεί τις ισχύουσες 
λιανικές τιμές των φαρμάκων. 

Άρθρο 8 

Ο φαρμακοποιός οφείλει να έχει ανώτερη αντίληψη για την 
αποστολή και την ιερότητα του φαρμακευτικού λειτουργήμα¬ 
τος και να απέχει από κάθε ενέργεια που δύναται να μειώσει 
την εκτίμηση του κοινωνικού συνόλου για το λειτούργημα του 
φαρμακοποιού ή αντιτίθεται στα χρηστά ήθη. 

Τέλος ο φαρμακοποιός με φαρμακείο σε λειτουργία απα¬ 
γορεύεται να ασκεί και άλλο επάγγελμα το οποίο θεωρείται 
ασυμβίβαστο με την αξιοπρέπεια του φαρμακευτικού λει¬ 
τουργήματος. 

ΚΕΦΑΛΑΙΟ Γ¬ 
Η ΣΥΜΒΟΛΗ ΤΟΥ ΦΑΡΜΑΚΟΠΟΙΟΥ ΜΕ ΦΑΡΜΑΚΕΙΟ 
ΣΕ ΛΕΙΤΟΥΡΓΙΑ, ΣΤΗΝ ΠΡΟΣΤΑΣΙΑ 
ΤΗΣ ΔΗΜΟΣΙΑΣ ΥΓΕΙΑΣ 

Άρθρο 9 

Ο φαρμακοποιός οφείλει την ίδια αφοσίωση σε όλους τους 
ασθενείς που τον επισκέπτονται και εντός των ορίων των 
γνώσεών του να παρέχει κάθε βοήθεια σε ασθενή που βρί¬ 
σκεται σε άμεσο κίνδυνο και εφ’ όσον δεν δύναται εκείνη την 
στιγμή να υπάρξει ιατρική βοήθεια. 

Άρθρο 10 

Ο φαρμακοποιός που έχει φαρμακείο σε λειτουργία ή διευ¬ 
θύνει ως υπεύθυνος φαρμακείο δεν επιτρέπεται να το εγκα- 
ταλείψει ή να το κλείσει, παρά μόνο όταν και όπως ο νόμος 
ορίζει. 

Άρθρο 11 

Ο φαρμακοποιός είναι υποχρεωμένος να παρέχει την συν¬ 
δρομή του στο έργο της κοινωνικής υγιεινής και να συνεργά¬ 
ζεται με τις κρατικές αρχές για την προστασία και την διαφύ¬ 
λαξη της δημόσιας υγείας. 

Άρθρο 12 

Οι σχέσεις των φαρμακοποιών με τα ασφαλιστικά ταμεία 
που παρέχουν φαρμακευτική περίθαλψη πρέπει να διαμορ¬ 
φώνονται κατά τρόπο που να εξασφαλίζεται η ανεξαρτησία 
του φαρμακοποιού και η ελεύθερη επιλαγή του φαρμακείου 
από τον ασθενή. 

Άρθρο 13 

Το συνταγολόγιο είναι απόρρητο. Ο φαρμακοποιός οφείλει 
να τηρεί το επαγγελματικό απόρρητο, εκτός των εξαιρέσεων 


που προβλέπει ο νόμος και σε όσες περιπτώσεις ο ασθενής, 
με δήλωσή του αποδεσμεύει τον φαρμακοποιό από την τή¬ 
ρηση του απορρήτου. Επί πλέον απαγορεύεται κάθε δημόσια 
συζήτηση ή υπαινιγμοί σχετικώς με την υγεία των πελατών 
του. 

ΚΕΦΑΛΑΙΟ Δ - 

ΕΥΘΥΝΗ ΚΑΙ ΑΞΙΟΠΡΕΠΕΙΑ ΤΟΥ ΦΑΡΜΑΚΟΠΟΙΟΥ 

Άρθρο 14 

Ο φαρμακοποιός οφείλει να ασκεί προσωπικώς την φαρμα¬ 
κευτική και να παρασκευάζει και να παραδίδει αυτοπροσώ¬ 
πως τα φάρμακα στους αρρώστους ή στους οικείους τους. 

Πρέπει να επιβλέπει προσωπικώς κάθα φαρμακευτική ερ¬ 
γασία που εκτελείται από το προσωπικό του φαρμακείου του. 

Άρθρο 15 

Κάθε φαρμακείο πρέπει να έχει σε εμφανές μέρος, οτην 
πρόσοψή του, το ονοματεπώνυμο του αδειούχου φαρμακο¬ 
ποιού, καθώς και τα σήματα που επιβάλουν οι ισχύουντες νό¬ 
μοι. 

Τα κληρονομικά φαρμακεία θα αναγράφουν κάτω από το 
όνομα του αποθανόντος φαρμακοποιού και το ονοματεπώ¬ 
νυμο του υπεύθυνου φαρμακοποιού με ίδια γράμματα. 

Άρθρο 16 

Σε περίπτωση δεοντολογικών παραβάσεων του αντικατα¬ 
στάτου του αδειούχου φαρμακοποιού το πειθαρχικό συμβού¬ 
λιο που θα επιληφθεί των παραβάσεων αυτών θα πρέπει να 
εκτιμά και την πιθανή συμμετοχή του αδειούχου φαρμακο¬ 
ποιού σε αυτές και εν ανάγκη να καταλογίζει τις ευθύνες και 
σ’ αυτόν. 

Άρθρο 17 

Ο φαρμακοποιός οφείλει να αναφέρει εγγράφως στον 
φαρμακευτικό σύλλογο της περιοχής του κάθε μεταβολή 
στην διεύθυνση του φαρμακείου του, κάθε διακοπή στην 
άσκηση του λειτουργήματός του ή της υπευθυνότητός του και 
κάθε πρόσληψη συνεταίρου η διάλυση της εταιρείας του συ¬ 
νεταιρισμού ή της συστεγάσεώς του. 

Άρθρο 18 

Απαγορεύεται στους φαρμακοποιούς κατόχους αδείας 
ιδρύσεως και λειτουργίας φαρμακείου ή στους υπεύθυνους 
φαρμακοποιούς κληρονομικών φαρμακείων, καθώς και στους 
δικαιούχους κληρονομικού φαρμακείου η σύναψη ιδιαίτερης 
ατομικής σύμβασης με ασφαλιστικά ταμεία, εφ’ όσον ο νόμος 
δεν παρέχει τοιαύτη ευχέρεια, τηρουμένων πάντοτε των δια¬ 
τάξεων του άρθρου 21 του Α.Ν. 1384/38, με όρους διαφορε¬ 
τικούς από αυτούς που έχουν αποδεχθεί ο Π.Φ.Σ. και ο φαρ¬ 
μακευτικός σύλλογος του οποίου είναι μέλος ο φαρμακο¬ 
ποιός. 

Άρθρο 19 

Ο φαρμακοποιός με φαρμακείο σε λειτουργία ή ο υπεύθυ¬ 
νος φαρμακοποιός κληρονομικού φαρμακείου δεν πρέπει να 
δέχεται αμοιβή ασυμβίβαστη με την αξιοπρέπεια του λειτουρ¬ 
γήματος του φαρμακοποιού. 

Άρθρο 20 

Ο φαρμακοποιός οφείλει να δίδει σαφείς οδηγίες χρήαεωζ 
των χορηγουμένων φαρμάκων στους πελάτες του φαρΜ α * 
κείου του και να αναγράφει επ' αυτών περιληπτικώς την οδη 
για χρήσεως, καθώς και κάθε άλλη επισήμανση προς αΠ °“ 
φυγή λαθών κατά την λήψη ή την χρήση των χορηγουμένω 
φαρμάκων. 

Άρθρο 21 

Ο φαρμακοποιός όταν χορηγεί τα φάρμακα που αναγράφο¬ 
νται σε συνταγές, καθώς και τα άλλα διακινούμενα προϊόντα, 
οφείλει να ελέγχει αν τα χορηγούμενα είδη πληρούν τις νόμι¬ 
μες προδιαγραφές. 

ΜΕΡΟΣ 2ο 
ΚΕΦΑΛΑΙΟ Α' 

ΑΘΕΜΙΤΟΣ ΑΝΤΑΓΩΝΙΣΜΟΣ 

Άρθρο 22 

Οι φαρμακοποιοί οφείλουν να αποφεύγουν την προσέλ¬ 
κυση πελατείας με ενέργειες και μέσα αντίθετα στην αξιο¬ 
πρέπεια του ανθρώπου και του φαρμακοποιού επιστήμονος 
και λειτουργού της δημόσιας υγείας (χορήγηση δώρων ή άλ¬ 
λων ανταλλαγμάτων). 

Άρθρο 23 

Απαγορεύεται στον φαρμακοποιό να αντικαθιστά με άλλα 
φάρμακα τα αναγραφόμενα σε ιατρική συνταγή, ακόμη και αν 
τα χορηγούμενα σε αντικατάσταση των αναγραφομένων θεω¬ 
ρούνται κατά την κρίση του μεγαλύτερης και καλλίτερης θε¬ 
ραπευτικής αξίας χωρίς την έγκριση του ιατρού που εξέδωσε 
την συνταγή. 

Άρθρο 24 

Γενικώς, απαγορεύεται στους φαρμακοποιούς με φαρμα¬ 
κείο σε λειτουργία, στους δικαιούχους κληρονομικών φαρμα¬ 
κείων και στους υπεύθυνους φαρμακοποιούς κληρονομικών 
φαρμακείων τα εξής: 

α. Κάθε πώληση φαρμάκου σε τιμή κατώτερη από την ορι- 
ζομένη λιανική με τα δελτία τιμών του Υπουργείου Εμπορίου. 

β. Κάθε σύμβαση, πράξη ή συμφωνία που αποσκοπεί σε 
κερδοσκοπία σε βάρος της υγείας των ασθενών και παντός 
άλλου προσώπου. 

γ. Κάθε διανομή ή κατανομή με άλλους του ποσοστού κέρ¬ 
δους του φαρμακοποιού. 

δ. Κάθε χορήγηση δώρων ή άλλων ωφελημάτων σε ιατρούς, 
οδοντιάτρους, μαίες, νοσοκόμους ή άλλους μεσίτες για την 
προσέλκυση πελατείας. 

ε. Κάθε παραβίαση του ωραρίου λειτουργίας του φαρμα¬ 
κείου. 

στ. Κάθε ανταλλαγή με χρήμα ή άλλα είδη, του αναγραφο- 
μένου φαρμάκου σε συνταγή ασφαλιστικού ταμείου. 

ζ. Κάθε πράξη που μπορεί να προσπορίσει στον πελάτη 
αθέμιτη ωφέλεια. 

η. Κάθε διευκόλυνση σε οποιονδήποτε που μετέρχεται πα¬ 
ράνομα την φαρμακευτική επιστήμη. 

θ. Κάθε συμφωνία με οιονδήποτε μετερχόμενο, οποιοδή- 
ποτε υγειονομικό επάγγελμα προκειμένου να καρπωθούν 
Ωφελήματα ο φαρμακοποιός και.οι με αυτόν συμφωνούντες 
°ε βάρος της υγείας του ασθενούς και κάθε άλλου προσώ¬ 
που. 

ΐ· Κάθε χρήση τιμητικού αξιώματος που κατέχει ο φαρμακο- 
ποιδς για προσέλκυση πελατείας. 

κ - Κάθε σύμβαση με ασφαλιστικό ταμείο ή νομικά πρόσωπα 
που παρέχου φαρμακευτική περίθαλψη με όρους διαφορετι- 
κ °υς από αυτούς που έχουν αποδεχθεί ο Π.Φ.Σ. και ο φαρμα- 

Κ6υτικ *ς σύλλογος του οποίου είναι μέλος ο φαρμακο¬ 
ποιός. 

ΚΕΦΑΛΑΙΟ Β' 

Άρθρο 25 

*· Απαγορεύεται ρητώς, η δια των μέσων μαζικής 


και επικοινωνίας ή με άλλο μέσο διαφήμιση των φαρμάκων ή 
φαρμακευτικών ιδιοσκευασμάτων η προβολή για την προσέλ¬ 
κυση πελατείας διαφημιστικών μηνυμάτων που αντιτίθενται 
στους νόμους και στις διατάξεις του παρόντος Κώδικος Φαρ¬ 
μακευτικής Δεοντολογίας. 

Β. Η προβολή και διαφήμιση δραστηριοτήτων που αναπτύ- 
σει το φαρμακείο, με την δημιουργία ειδικών τμημάτων και 
Καλλυντικών και κυρίως διαιτητικών, ορθοπεδικών ειδών, 
προϊόντων υγιεινής και υγιεινής διατροφής που χαρακτηρίζο¬ 
νται γενικά παραφαρμακευτικές δραστηριότητες και συνι- 
στούν τομείς ιδιαίτερης εξειδίκευσης του φαρμακοποιού δεν 
συνιστά αντιδεοντολογική συμπεριφορά, εφ’ όσον δεν ανα- 
φέρεται και στις καθαρώς φαρμακευτικές υπηρεσίες που πα¬ 
ρέχει το φαρμακείο. 

Επίσης η παροχή υγειονομικών υπηρεσιών προς το κοινό 
από τον ίδιο τον φαρμακοποιό, εφ' όσον αυτός έχει εξειδί- 
κευση σε κάποιον τομέα της Υγείας και η διαφήμιση της πα¬ 
ροχής αυτών των υπηρεσιών δεν συνιστά αντιδεοντολογική 
συμπεριφορά. 

ΜΕΡΟΣ 3ο 
, ΚΕΦΑΛΑΙΟ Α' 

ΣΧΕΣΕΙΣ ΤΟΥ ΦΑΡΜΑΚΟΠΟΙΟΥ ΜΕ ΤΟ ΚΟΙΝΟ 

Άρθρο 26 

Ο φαρμακοποιός απαγορεύεται να παρέχει στους πελάτες 
τους ιατρικές συμβουλές και οφείλει να προτρέπει τους 
ασθενείς πελάτες να επισκεφθούν το γιατρό για τα προβλή¬ 
ματα της υγείας τους. 

Άρθρο 27 

Οι φαρμακοποιοί οφείλουν να απαντούν με περίσκεψη στις 
ερωτήσεις ασθενών ή των οικείων τους αναφορικά με την 
φύση της νόσου του ασθενούς, την αποτελεσματικότητα των 
χορηγουμένων φαρμάκων από τον γιατρό και την πιθανή πο¬ 
ρεία της νόσου. 

Άρθρο 28 

Οι φαρμακοποιοί οφείλουν να απέχουν από κάθε διατύ¬ 
πωση γνώμης για την διάγνωση του γιατρού, την πρόγνωση 
της πορείας και τη θεραπεία της ασθένειας. Ιδίως πρέπει να 
αποφεύγουν τον σχολιασμό ενώπιον των ασθενών ή των οι¬ 
κείων τους των αποτελεσμάτων παραϊατρικών εξετάσεων. 

ΚΕΦΑΛΑΙΟ Β' 

ΣΧΕΣΕΙΣ ΤΟΥ ΦΑΡΜΑΚΟΠΟΙΟΥ ΜΕ ΤΟΥΣ 
ΛΟΙΠΟΥΣ ΥΓΕΙΟΝΟΜΙΚΟΥΣ ΕΠΙΣΤΗΜΟΝΕΣ 

Άρθρο 29 

Οι φαρμακοποιοί πρέπει να διατηρούν καλές σχέσεις με 
τους άλλους υγειονομικούς επιστήμονες και πρέπει να σέβο¬ 
νται την ανεξαρτησία αυτών. 

Επίσης πρέπει να αποφεύγουν κάθε ενέργεια που τείνει να 
βλάψει τον γιατρό έναντι της πελατείας του. 

ΚΕΦΑΛΑΙΟ Γ' 

ΣΧΕΣΕΙΣ ΦΑΡΜΑΚΟΠΟΙΟΥ ΜΕΤΑ ΤΩΝ ΒΟΗΘΩΝ 

ΦΑΡΜΑΚΕΙΩΝ - ΑΣΚΟΥΜΕΝΩΝ ΜΑΘΗΤΩΝ ΚΑΙ 

ΒΟΗΘΩΝ ΚΑΙ ΤΩΝ ΣΥΝΑΔΕΛΦΩΝ ΦΑΡΜΑΚΟΠΟΙΩΝ 

Άρθρο 30 

Οι φαρμακοποιοί πρέπει να επιδεικνύουν καλή και ευγενή 
συμπεριφορά προς τους προσλαμβανομένους βοηθούς φαρ¬ 
μακείου. Την αυτή συμπεριφορά και συμφώνως με τις διατά¬ 
ξεις του παρόντος κώδικος οφείλουν και οι βοηθοί προς τους 
φαρμακοποιούς. 

Άρθρο 31 

1. Οι φαρμακοποιοί που έχουν στο φαρμακείο τους ασκου- 
μένους μαθητές, βοηθούς φαρμακείου, φοιτητές φαρμακευ¬ 
τικής και πτυχιούχους φαρμακοποιούς για την απόκτηση της 
αδείας ασκήσεως του φαρμακευτικού επαγγέλματος οφεί¬ 
λουν να συμπεριφέρονται προς αυτούς όπως ο δάσκαλος 
προς τους μαθητές του. 

2. Ο ασκών φαρμακοποιός συγχρόνως με την φαρμακευ¬ 
τική εκπαίδευση οφείλει να εμπνεύσει στους ασκουμένους 
του την αγάπη και τον σεβασμό προς το φαρμακευτικό επάγ¬ 
γελμα - λειτούργημα. 

Άρθρο 32 

1. Οι φαρμακοποιοί οφείλουν να καταβάλλουν κάθε προ¬ 
σπάθεια για τη δημιουργία συναδελφικού πνεύματος και 
αμοιβαίας εμπιστοσύνης μεταξύ τους. 

2. Κάθε συμφωνία που συνάπτεται μεταξύ φαρμακοποιών 
πρέπει να είναι ειλικρινής και δίκαιη. 

3. Οι φαρμακοποιοί οφείλουν να συμμετέχουν στις διαδικα¬ 
σίες λειτουργίας και λήψης αποφάσεως στα συλλογικά όρ¬ 
γανα που ανήκουν. 

4. Η πιστή τήρηση των αποφάσεων των γενικών συνελεύ¬ 
σεων εφ’ όσον αυτές αφορούν αντικείμενα με τα οποία η γε¬ 
νική συνέλευση έχει κατά νόμον αρμοδιότητα είναι υποχρεω¬ 
τική για τους φαρμακοποιούς. 

5. Οι φαρμακοποιοί οφείλουν να αναφέρουν στο πειθαρ¬ 
χικό συμβούλιο του συλλόγου τους κάθε ενέργεια συναδέλ¬ 
φου που είναι αντίθετη με τους ισχύοντες νόμους και τα άρ¬ 
θρα του παρόντος Κώδικος Φαρμακευτικής Δεοντολογίας. 

6. Συνιστά αντιδεοντολογική συμπεριφορά του φαρμακο¬ 
ποιού: 

α) κάθε αστήρικτη καταγγελία που μπορεί να βλάψει άλλον 
φαρμακοποιό, 

β) το να επιδιώκει με λόγια ή έργα, έστω και στις ιδιωτικές 
του συζητήσεις και συναναστροφές, να ζημιώσει συναδέλ¬ 
φους του. 

7. Πάσα επαγγελματική διαφορά μεταξύ φαρμακοποιών 


που δεν μπορεί να τακτοποιηθεί με συννενοήσεις μεταξύ 
τους ενδείκνυται να άγεται προς επίλυψη στο φαρμακευτικό 
σύλλογο του οποίου είναι μέλη. 

Άρθρο 33 

1. Οι φαρμακοποιοί οφείλουν να μην προτρέπουν τους 
βοηθούς άλλων συναδέλφων τους όπως εγκαταλείψουν αυ¬ 
τούς για να τους προσλάβουν οι ίδιοι. 

2. Σε περίπτωση που εργαζόμενος βοηθός φαρμακείου εκ- 
φράσει την επιθυμία να εργασθεί σε άλλο φαρμακείο, τότε ο 
φαρμακοποιός στον οποίο ο βοηθός επιθυμεί να εργασθεί, 
πρέπει να ενημερώσει τον συνάδελφό του, στον οποίο υπη¬ 
ρετεί ο βοηθός, για την πρόθεσή του αυτή. 

Κάθε διαφορά που θα προκύψει ενδεικνύεται να αχθεί 
προς επίλυψη στο φαρμακευτικό σύλλογο. 

Άρθρο 34 

Κάθε παράβαση των κανόνων του παρόντος Κώδικος Ελλη¬ 
νικής Φαρμακευτικής Δεοντολογίας συνεπάγεται την πειθαρ¬ 
χική δίωξη του παραβάτου φαρμακοποιού και την επιβολή των 
νομίμων κυρώσεων από τα αρμόδια πειθαρχικά όργανα, ανε¬ 
ξαρτήτως άλλων τυχόν κυρώσεων, διοικητικών, ποινικών και 
αστικών που προβλέπονται από τους κειμένους νόμους. 

Άρθρο Δεύτερο 

Μετά τη δημοσίευση του παρόντος διατάγματος καταργεί- 
ται το Β.Δ. 26/27.9.55 (ΦΕΚ Α7262/55) «περί θέσεως εν 
ισχύι Κώδικος Ελληνικής Φαρμακευτικής Δεοντολογίας». 

Η δημοσίευση και εκτέλεση του παρόντος ανατίθεται στον 
Υφυπουργό Υγείας, Πρόνοιας και Κοινών. Ασφαλίσεων. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


